Пасэм щыгъуэ адыгэ щIалэм фыз къишэн щхьэкIэ бэ­лыхьышхуэ хэмыту, гугъуехьышхуэ зэпимычу хъууэ щы­такъым. Псалъэм щхьэкIэ щIалэ зэкIэлъыкIуэ гуэрым къишэну мурад ищIащ, и фыз къэшэгъуи хъуащ. Ауэ абы­кIэ къыдэIэпыкъуну, ахэр хузэригъэпэщыну ади, ани, къуэши, шыпхъуи иIэкъым. Езы щIалэми мылъку бгъэдэлъ­къым. Фыз къишэну хуожьэри, уасэу иритын иIэкъым.
Лъыхъуауэ къратыну, хъыджэбзри къыдэкIуэну псори зэпэщауэ щытми, абы ирихьэлIэу нэгъуэщI мылъку зиIэ зыгуэр къылъыхъуамэ, а уасэ къезытыфьrну нэхъ къулейм иратырти мыдрейр хьэсэкIыу къыдэкIырт. нэгъуэщI лъэпкъми ядэрт, хъану, къулейуэ щытмэ.
А Iуэхугъуэм теухуауэ щапхъэ дэгъуэщ Шэджэмокъуэ Хьэсаншрэ абы и къэшэн Дадусэрэ я кIуэдыжыкIар. Хъы­барым зэрыжиIэмкIэ, Дадусэ къызыхэкIар лIакъуэлIэш лъэпкът, унагъуэ къулейт. Шэджэмокъуэ Хьэсанш _ лIыгъэкIэ, хыхьэхэкIкIэ цIэрыIуэу щIалэ закъуэт, зытес, и пцIэгъуэплъыжьым фIэкIа мылъку лъэпкъ бгъэдэмы­лъу. Ауэ и хахуагъэ, и цIыхугъэм папщIэ урыс хъыджэбзхэри къыхуагъэлъагъуэрт, къратыну. Ауэ езым фIыуэ илъагъур Дадусэт. НыбжьыщIитIыр лIэн-къэнэну зэгуэ­кIуауэ фIыуэ зэрылъагъу пэтми, Хьэсанш Дадусэм щIи­тын мылъку зэримыIэм щхьэкIэ, хъыджэбзым и Iыхьлы­хэм нэгъуей хъаным мылъкушхуэкIэ иращащ. Хьэсанш нэгъуэщI зыри къыхуэнакъым, нэгъуей фызышэм къапэ­тIыcy и къэшэныр къатрихыжын нэмыщI.
Хьэсанш жыгыщхьэрыс ищIауэ пэплъэурэ нэгъуей фы­зышэр къыщыблагъэм, и пцIэгъуэплъыжьыр зэщIикъузэ­ри, шэсри ярихулIащ. Нэгъуейхэр игъэбэлэрыгъщ, къэда­бэ гущхьэр яфIытридзри, Дадусэ дахэр и пщэрыдзэну, банапцIэм яфIыхыхьэжащ. Нэгъуейхэм банапцIэм лыгъае мафIэр ирадзащ. Хьэсаншрэ Дадусэрэ мафIэм хисхьэу щыхуежьэм, лъагъуэ закъуэмкIэ къыхэкIыну къежьащ, ауэ абыкIэ нэгъуейхэр пэтIысауэ къыщIэкIри, Хьэсэншыр яукIащ.
- Мыбы и хьэдэр щIыхь пылъу, зэрыхуэфащэкIэ щIэвмылъхьэу сынывдэкIуэнукъым! - жиIэри Дадусэ гуащэр уващ.
Мащэр къатIу, Хьэсанш и хьэдэр иралъхьэу, щIыр тратхъуэжын щыхъум, «Сэ езым зэзгъэзэхуэжынущ»,­жиIэри, Дадусэ мащэм ехщ, бгъурыгъуалъхьэри и щхьэцым гъэпщкlyауэ хэлъ лэныстэмкIэ зиукIыжащ. «3и тыхь щIасэр зи кхъахэм щагъэтIылъыжыр Шэджэмокъуэм и къуэкIэ Хьэсаншщ»,- щIыжиIэр аращ уэрэдым. (Тхьэм тыгъэ къыпхуищIа, къыпхуигъэфэща щхьэгъусэр, жы­хуиIэщ) .
Хъыджэбзым «а щIалэм сыдэкIуэну нэхъ сфIэфIщ»,­жиIэу ауэ къудей, и жьэм къыжьэдигъэкIыну хуиттэкъым. Iыхьлыхэм мобы мылъку иIэу щалъагъукIэ «уасэ фIыуэ къыдитынщ»,- жаIэрти, хъыджэбзым игу иримыхьу илIыкIми, иратт. Модрей щIалэ закъуэм къыIэрищэхуни мылъку иIамэ, къратынут.
Мес а щIыкIэм тетурэ щIалэ зэкIэлъыкIуэр зылъы­хъур къызэрищэхун имыгъуэтым, зэ зы хъыджэбзым зэ адрейм къыпагъэкIыурэ, лIыжь хъурти, хъыджэбзыжь къыдэнэжа е фызабэ къишэрти, дунейм и IэфIыр имылъа­гъуурэ лIэжт. Iэмал имыгъуэтыж хъуа нэужь уасэр къуэ­гъуэнапIэм къыщидыгъурт е къихъунщIэрт щэху цIы­к1уу, уасэ мащIэ иритырти, фызабэ е хъыджэбзыжь къи­щэхурт.
[id87800331|Аслан], нуууу)жы1эт уэ)
Сыту гуауэу зы хъыбарт мыр)
[id188245464|Фатима], балыхьуи зыри жызмы1а))
[id87800331|Аслан], ари жып1ыным уэ)
[id188245464|Фатима], уи 1эпэхэри езэша хъунщ, мы къомыр птхыурэ..зыгъэпсэху уэ))))
ирикъуа къыщ1эк1ынхэщ) перерыв тщ1ынщ)